Eldprøva

Eldprøva (også kjent som Ildprøven) er en norsk TV-quiz som ble sendt på NRK i 1980 og 1987. Programleder, dommer og utspørrer var Per Øyvind Heradstveit.

Eldprøva var en spørrekonkurranse der deltagerne ble plassert i en stol, fikk en lyskaster i ansiktet og deretter bombardert med spørsmål i høyt tempo. Deltakerne fikk ingen hjelpemidler og heller ingen betenkningstid. Først fikk de to minutter til å svare på spørsmål fra sin spesialgren, deretter to minutter til å svare på allmenne spørsmål. Forutsetningene for et godt resultat var høyt kunnskapsnivå og en rask reaksjonsevne.

Programkonseptet var såpass tøft at det ble ansett som en stor påkjenning for såvel deltagere som programleder.Aftenposten Morgen - Heradstveits siste grilling? "Ildprøven" tilbake i mai (28.01.1987  -  Side: 63) «Hvem husker ikke "Ildprøven", der Per Øivind Heradstveit grillet sine stakkars offere, så telefontrådene glødet i seerstorm mot NRK? Siste gang gikk programposten i september 1980. I mai er det duket for en ny runde med fem TVprogrammer på lørdagskveldene.» Programmet ble raskt omstridt og NRK fikk en rekke klager via telefon fra sinte seere.

Sendinger
Sendingene i 1980 gikk annenhver lørdag (fra 27. september til 8. november). I siste sending skulle de fire vinnerne fra de forrige episodene delta i en finale der premien var 10 000 kroner. De fire finalistene var Rolf Hageland (f. 1934) fra Kristiansand, Knut Ivar Kristiansen fra Gulskogen, Kjell Hofstad (f. 1937) fra Oslo og Thor Dybhavn (f. 1936), en tannlege fra Fredrikstad.VG - Eldprøva: Kamp om 10.000 kr (08.11.1980  -  Side:62) Sistnevnte gikk av med seieren.VG - 10 000 deles på barne (10.11.1980, s.46)] «Jeg var med fordi jeg så på det som en lek og syntes det var gøy å få prøve seg, sier den suverene vinner av «Eldprøva », tannlege Thor Dybhavn (44) i Fredrikstad, til VG.»

Sendingene i 1987 gikk hver lørdag fra 16. mai til 20. juni. Finalen ble vunnet av Odd Fredriksen.Aftenposten Morgen  –  25.05.1987  –  Side: 75

Produksjon
Roald Øyen var produsent i 1980, mens Egil Teige hadde samme funksjon i 1987.

Referanser

 Eksterne lenker 

Kategori:TV-produksjoner på NRK
Kategori:Norske TV-quiz
Kategori:Norske TV-produksjoner fra 1980-årene